DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ PAKEITIMO

2022 m. rugpjūčio 31 d. Nr. DĮV-688

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, įgyvendindamas Šilalės rajono savivaldybės tarybos 2021 m. lapkričio 25 d. sprendimą Nr. T1-266 ,,Dėl uždarosios akcinės bendrovės ,,Šilalės autobusų parkas“ keleivių vežimo vietinio (priemiestinio) reguliaraus susisiekimo maršrutais paslaugos teikimo“ ir Šilalės rajono savivaldybės tarybos 2022 m. rugpjūčio 26 d. sprendimą Nr. T1-207 ,,Dėl pritarimo vietinio (priemiestinio) reguliaraus susisiekimo maršrutui R-2 Šilalė–Tauragė–Šilalė ir maršruto derinimo“, vykdydamas Leidimų vežti keleivius reguliaraus susisiekimo kelių transporto maršrutais išdavimo taisykles, patvirtintas Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisykles, patvirtintas Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2022 m. rugpjūčio 30 d. posėdžio protokolą Nr.5:

1. P a k e i č i u nuo 2022 m. rugsėjo 1d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1.1. Šilalė–Pagramantis–Šilalė (išvykimo laikas 7.07 val. ir 14.45 val., leidimo Nr. 13, mokyklų darbo dienomis) pratęsti maršruto trasą iki Tauragės m. ir pakeisti išvykimo laiką į maršrutą R-2 Šilalė–Tauragė–Šilalė (išvykimo laikas 7.10 val. ir 17.10 val., leidimo Nr.13, per dieną 4 reisai, darbo dienomis).

1.2. Pajūralis–Kvėdarna–Lembas–Šilalė–Pajūralis (išvykimo laikas 8.30 val., leidimo Nr. 33, darbo dienomis (trečiadieniais), leidimas galioja iki 2022 m. rugpjūčio 31 d.), pakeisti maršruto leidimo galiojimą ir pratęsti iki 2026 m. gruodžio 31 d.

2. Į g a l i o j u UAB ,,Šilalės autobusų parkas“ direktorių tvirtinti šio įsakymo 1 punkte pakeistų vietinio (priemiestinio) reguliaraus susisiekimo autobusų maršrutų tvarkaraščius.

3. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius              Gedeminas Sungaila